Ernest Toussaint

Den Ernest Toussaint, gebuer de 6. Mäerz 1908 zu Rëmeleng, a gestuerwen den 3. September 1942 zu Hinzert, war e lëtzebuergesche Boxer, OlympionikDen Ernest Toussaint op der Websäit sports-reference.com a Resistenzler.

Hien huet Lëtzebuerg op den Olympesche Summerspiller 1936 zu Berlin vertrueden.

Nodeem hie beim Generalstreik vum 31. August 1942 géint d'Aféiere vum obligatoresche Militärdéngscht an der däitscher Wehrmacht vun de jonke Lëtzebuerger protestéiert hat gouf hie vun der Gestapo verhaft. Hie gouf vum "Standgericht" zum Doud verurteelt an den 3. September 1942 am KZ Hinzert erschoss.

Seng Wittfra a seng zwéi Jonge goufe vun den Nazien deportéiert.

Hie gouf posthum mat der Croix de l'Ordre de la Résistance 1940–1944 dekoréiert.

 Kuckt och 

Kategorie:Gebuer 1908
Kategorie:Lëtzebuergesch Boxer
Kategorie:Lëtzebuergesch Olympionicken
Kategorie:Lëtzebuergesch Resistenzler
Kategorie:Nazi-Affer
Kategorie:Ordre de la Résistance 1940–1944
Kategorie:Gestuerwen 1942